CELEX: 32022R0083
Language: da
Date: 2022-01-16 00:00:00
Title: Kommissionens gennemførelsesforordning (EU) 2022/83 af 16. januar 2022 om tarifering af visse varer i den kombinerede nomenklatur

21.1.2022   
               
               
                  DA
               
               
                  Den Europæiske Unions Tidende
               
               
                  L 14/1
               
            
         KOMMISSIONENS GENNEMFØRELSESFORORDNING (EU) 2022/83
         af 16. januar 2022
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     I forordning (EØF) nr. 2658/87 er der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. januar 2022.
            
               
                  På Kommissionens vegne
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
      
      
         
            BILAG
            
                        Beskrivelse af varerne
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        Varer, der består af rundstrikket elastisk trikotage (syntetiske fibre kombineret med en gummitråd), ringformede med en diameter på ca. 4,5 cm og en bredde på ca. 2 cm (når de er rullet helt ud).
                        Varerne er strikket som et rundt rør og klippet over i en defineret (forudbestemt) bredde (2 cm).
                        På grund af gummitråden i den elastiske trikotage ruller varens ender op, hvilket giver varerne form som hårelastik, der er klar til brug.
                        (Se billeder)  (*1)
                        
                     
                     
                        6117 80 10 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 7 b) og 10 til afsnit XI og teksten til KN-kode 6117 , 6117 80  og 6117 80 10 .
                        Varerne er fremstillet i færdig form ved at strikke et rørformet stof og efterfølgende klippe det over i en defineret bredde for at opnå en elastisk ring, der er klar til brug (se bestemmelse 7 b) til afsnit XI).
                        I betragtning af varernes tekstilagtige karakter skal de, på samme måde som for eksempel sjaler, tørklæder, mantiller, slips og butterfly, betragtes som konfektioneret tilbehør til beklædningsgenstande. I henhold til bestemmelse 10 til afsnit XI henhører elastiske varer bestående af tekstilmateriale kombineret med gummitråde ligeledes under dette afsnit.
                        Tarifering under pos. 9615  er udelukket, da varer under denne position sædvanligvis er fremstillet af plast, elfenben, ben, horn, skildpaddeskal, metal osv. (se også de forklarende bemærkninger til det harmoniserede system, pos. 9615 , punkt 3, og de forklarende bemærkninger til den kombinerede nomenklatur, pos. 9615 ).
                        Varerne skal derfor tariferes under KN-kode 6117 80 10  som konfektioneret tilbehør til beklædningsgenstande, af trikotage, elastisk eller gummeret.
                     
                  
               
            
               (*1)  Billederne er kun vejledende.